VIIENDA KOOSSEISU

OTSUS

Haapsalu,			19. juuni 2009 nr 
									EELNÕU

Loa taotlemine katastriüksuse sihtotstarbe 
muutmiseks ja maa võõrandamiseks 
(Raudtee tn 2, Haapsalu)

Juhindudes maareformi seaduse § 25 lg 3, kohaliku omavalitsuse korralduse seaduse § 6 lg 3 p 1, § 22 lg 2, § 34 lg 3, Haapsalu põhimääruse § 54 lg 3 ja haldusmenetluse seadusest, Haapsalu Linnavolikogu otsustab:

1.	Taotleda keskkonnaministrilt luba linna omandis oleva katastriüksuse aadressiga Raudtee tn 2, Haapsalu, Läänemaa (sihtotstarve ärimaa 30%, ühiskondlike ehitiste maa 50%, transpordimaa 20%) sihtotstarbe muutmiseks ja vara võõrandamiseks.

2.	Linnavalitsusel korraldada keskkonnaministrile loa taotluse esitamine.

3.	Otsus jõustub teatavakstegemisest.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Loa taotlemine ja vara võõrandamine (Raudtee tn 2, Haapsalu)“

Vastavalt maareformi seadusele võib kohalik omavalitsus munitsipaalomandisse antud sotsiaalmaa sihtotstarbega maa sihtotstarvet muuta, nimetatud maad võõrandada, kasutusvalduse või hoonestusõigusega koormata maavanema otsusega saadud maa korral üksnes keskkonnaministri loal. Luba antakse kohaliku omavalitsuse motiveeritud taotluse alusel.

Haapsalu linna omandis oleva kinnisvaraga antud toimingute üle otsustamine on linnavolikogu pädevuses.

Haapsalu linn on omandanud Raudtee tn 2 (raudteejaama kompleks) kinnistu reg nr 1224532 linna omandis olevate ehitiste teenindamiseks vajaliku maana Lääne Maavalitsuse 13.12.2000 korralduse nr 823-M „Maa munitsipaalomandisse andmine“ alusel. Olemasolev katastriüksuse suurus on 31570 m2. 29. mai k.a volikogu istungil kehtestas volikogu Raudtee tn 2 ja 16 kruntide detailplaneeringu. Detailplaneering näeb ette endise AS Kuusakoski kasutuses olnud maa maakasutustingimuste muutmist ja sinna väikeelamute ehitamist. Antud maa (4415 m2) ei ole linnale seatud ülesannete täitmiseks vajalik.

Peale vastavate lubade saamist esitame volikogule tingimused maaüksuste võõrandamiseks.

Linnavalitsus teeb ettepaneku eelnõu otsusena vastu võtta.

Toivo Hein, aselinnapea
04.06.2009